jkorsvik/nowiki_second_scrape_merged huggingface dataset:
Sérres

Sérres (gresk Σέρρες, eldre form Σέρραι, Sérrai; tyrkisk Serez eller Siroz; slavisk Серез, Serez, Сяр, Sjar eller Сер, Ser), tidligere også Serrae eller Serrhae, er en by og en kommune i Sentral-Makedonía i Hellas. Den ligger på en frodig slette om lag 25 km nordøst for Strymónas (Struma) og 60 km nordøst for Thessaloníki. Rodopifjella ligger nord og øst for byen. Byen er hovedsete i periferienheten med samme navn. I 2011 hadde byen vel 586nbsp;000 innbyggere.


== Historie ==
Av romerne ble byen kalt Serrae eller Serrhae og det ble bygget en stor festning her under Østromerriket for å beskytte de nordlige grenser til riket og det strategiske viktige Rupelpasset inn i Bulgaria. Bulgarerne tok byen på 900-tallet, før den kom inn under Serbia i 1345 og ble hovedstad for keiseren, Stefan Dušan. Dušan var så fornøyd med den harde beleiringen av den tredje østromerske byen at han kronte seg selv «Keiser av serberne og grekerne». Etter ham døde riket hans ut i føydalt anarki og keiserinnen, Hellen fortsatte å styre Sérres-området fra 1356, men ble alt i 1365 jaget bort av despoten Jovan Uglješa Mrnjavčević, som dannet en liten, men mektig miniputtstat i Sérres. Etter 1371 og slaget ved Maritsa fikk østromerne tilbake kontrollen over Sérres og tvang serberne bort. Alt i 1383 erobret derimot osmanern byen. Tidlig på 1900-tallet oppsto det en anti-osmansk uro i byen, som førte til Ilinden-Preobrazjenije-opprøret i 1903. Den bulgarske hæren erobret Sérres under den andre balkankrigen i 1913, men ble tvunget bort igjen av greske styrker. Byen ble totalt ombygget etter at bulgarerne brente ned hele byen. Den ble okkupert av bulgarerne igjen under både den første og den andre verdenskrigen, og fikk flere skader. Etter krigen har de greske myndighetene utført planer som har utviklet økonomien til byen.


== Økonomi ==
Sérres er senter i et jordbrukdistrikt og er et viktig handelssenter for tobakk, korn og husdyr. Etter subsidier fra staten ble området også et senter for produksjon av tekstiler og andre industriprodukter.


== Administrativ inndeling ==

Fra 2011 omfatter kommunen Sérres også de tidligere kommunene Kapetán Mitroúsi, Levkónas, Skoutári, Áno Vrondoú og Oriní. De seks tidligere kommunene er nå kommunalenheter Ved folketellingen i 2011 hadde kommunen 76 817 innbyggere, mens kommunalenheten Sérres hadde 61 025 og tettstedet med samme navn 58 287 innbyggere.


== Byer og tettsteder ==
De største byene og tettstedene i kommunen er:


== Referanser ==


== Eksterne lenker ==
Offisielt nettsted (gresk)
Informasjon om Sérres


== Kilder ==
Sérrai Encyclopædia Britannica, 2006.
Sérrai, Siris eller Serres The Columbia Encyclopedia, 2004.
Collocaliini

Collocaliini (salanganer) er en tribus med fire slekter og 29 arter av fugler som hører hjemme i seilerfamilien, som er delt i de to underfamiliene Cypseloidinae (med to basale slekter) og Apodinae (med tre tribus og 17 slekter).
Artene karakteriseres av en strømlinjeformet kropp med svært lange og smale vinger. Artene har svært korte og ubrukelige lemmer, som kun er egnet til å holde seg fast med. Fjærdrakten er typisk kamuflasjefarget. Seilere tilhører gruppen med verdens beste flygere, og mange av artene kan holde seg på vingene i måneder i strekk. De både eter, sover og parer seg i luften, og lander kun for å legge egg. Maten består av flygende insekter, som fuglene fanger i flukt, ofte kloss ved vannflaten eller like over andre typer våtmarksområder. Vann er derfor et betydningsfullt element for artene.


== Slekter ==
Listen med slekter følger HBW Alive. Norske navn på artene er i henhold til NOF, men navn i parentes er nødvendigvis ikke offisielle.

Apodidae, seilerfamilien
Apodinae (virkelige seilere)
Collocaliini, (salanganer)
Collocalia (3 arter)
Dvergsalangan, Collocalia troglodytes
Epidotsalangan, Collocalia linchi
Glanssalangan, Collocalia esculenta
Hydrochous (1 art)
Storsalangan, Hydrochous gigas
Aerodramus (23 arter)
Papuasalangan, Aerodramus papuensis
Storhodesalangan, Aerodramus whiteheadi
Nakenbeinsalangan, Aerodramus nuditarsus
Enigmasalangan, Aerodramus orientalis
Wallaceasalangan, Aerodramus infuscatus
Bergsalangan, Aerodramus hirundinaceus
Australsalangan, Aerodramus terraereginae
Orientsalangan, Aerodramus brevirostris
Vulkansalangan, Aerodramus vulcanorum
Malaysalangan, Aerodramus maximus
Palawansalangan, Aerodramus vanikorensis
Atiusalangan, Aerodramus sawtelli
Tahitisalangan, Aerodramus leucophaeus
Karolinesalangan, Aerodramus inquietus
Palausalangan, Aerodramus pelewensis
Marianesalangan, Aerodramus bartschi
Filippinersalangan, Aerodramus mearnsi
Melanesiasalangan, Aerodramus spodiopygius
Indiasalangan, Aerodramus unicolor
Maskarenesalangan, Aerodramus francicus
Seychellsalangan, Aerodramus elaphrus
Reirsuppesalangan, Aerodramus fuciphagus
Sundasalangan, Aerodramus salangana
Schoutedenapus (2 arter)
Bergseiler, Schoutedenapus myoptilus (også kalt dvergseiler)
Kivuseiler, Schoutedenapus schoutedeni


== Litteratur ==
Josep del Hoyo and Nigel J. Collar et al. HBW and BirdLife International Illustrated Checklist of the Birds of the World. Lynx Edicions, 2014, ISBN 978-84-96553-94-1
Josep del Hoyo, Andrew Elliott, Jordi Sargatal. Handbook of the Birds of the World - Volume 5, publisert 1999. Lynx Edicions. ISBN 978-84-87334-25-2


== Referanser ==


== Eksterne lenker ==
Collocaliini – detaljert informasjon på Wikispecies
Vendetermometer

Vendetermometer er et oseanografisk og limnologisk termometer for å foreta temperaturmålinger i dypet. I motsetning til vanlige analoge termometre, kan en lese av en temperaturmåling i ettertid. Termometret blir snudd opp ned (vendt) på den dybden en ønsker å måle temperaturen i, og temperaturen kan vises helt til termometret blir snudd tilbake. Instrumentet har vært viktig for forståelsen av havstrømmer og dynamikken i innsjøer, men er i dag erstattet av elektroniske instrumenter.
Prinsippet ble første gang beskrevet i 1878. Metoden var i aktivt bruk fram til 1990-tallet.Termometeret er basert på kvikksølv. Når termometeret snur rundt blir kvikksølvstrengen slitt av på et bestemt punkt, og den avslitte kvikksølvstrengen faller ned i den andre enden av termometeret. Lengden av den avslitte kvikksølvstrengens er et mål for temperaturen der termometeret ble snudd.Ofte var vendetermometret festet til en Nansenflaske, så en kunne måle temperaturen i vannet på samme sted som der vannprøven ble tatt.


== Referanser ==


== Eksterne lenker ==
Introduction to Physical Oceanography av Robert H. Stewart
Frank Bill

Frank Bill er en forfatter fra USA. To av hans bøker er blitt oversatt til norsk av Knut Ofstad og gitt ut på Aschehoug.
Frank Bill har bodd i Indiana hele sitt liv og begynte å skrive sine første seriøse tekster mens han jobbet på en malingfabrikk i Louisville.
Han ble inspirert til å begynne å skrive etter å ha sett filmen Fight Club basert på Chuck Palahniuks roman ved samme tittel og som han leste etter å ha sett filmen. Han har fortalt at det tok ham  fem, seks år å produsere noe han selv mente var bra. Frank Bill er en hardkokt forfatter og debuten Forbrytelser i Southern Indiana inneholder historier om hvor grusomme mennesker kan være mot hverandre, både i ord og handling.
Hans stil blir preget av stram dialog.


== Bibliografi ==
The Savage : A Novel (Ikke oversatt til norsk, 2017 )
Donnybrook [norsk utgave i 2014]
Forbrytelser i Southern Indiana (2012 - novellesamling; originaltittel: Crimes in Southern Indiana (2011)


== Referanser ==
Sverige under EM i svømmesport 1927

Sverige deltok under EM i svømmesport 1927 i Bologna, Italia i 1927.


== Medaljevinnere ==


== Referanser ==
Fjelkenbakken

Fjelkenbakken var navnet på tre hoppbakker som på slutten av 1800-tallet ble laget til om vintrene i sørskråningane på gården Skaugums grunn ved husmannsplassen Øvre Fjelken i Asker kommune. Disse hoppbakkene kan regnes som en av de stedene hvor hoppsporten i Norge ble til og fikk et stort publikum.
Hoppbakkene lå i et område nedenfor hovedbygningen på gården Skaugum (som nå er bolig for kronprinsparet) og mot vår tids Kirkeveien på strekningen mellom kryssene med Semsveien og Vakåsveien. Den største av de tre hoppbakkene het Storfjelken, med tilløp helt oppe ved gamle Skaugum, og ble sett på som en av de bratteste og vanskeligste bakkene i Oslo-området. 
Skiløperen og skisportspioneren Laurentius Urdahl, som i 1889 tok initiativ til å danne Asker Skiklubb og var formann i klubben i årene 1890-93, han bodde på Øvre Fjelken. Han fikk til et klubbmesterskap i hopp i Storfjelken i 1891. I dette mesterskapet var det en egen klasse for kvinner, vunnet av Hanna Aars. Prins Carl fra Sverige (som Norge var i union med), sto for utdeling av premier han selv hadde satt opp; prinsen hadde blitt æresmedlem i Asker Skiklubb i 1890. Flere enn tusen tilskuere skal ha vært til stede på dette rennet. Under klubbrennet året etter, tok tredve hoppere del i konkurransen, og et par tusen skal ha sett på.
I 1893 fikk Urdahl lagt landsrennet for menn til Fjelkenbakken for første gang. Det første landsrennet i Norge for kvinner, og trolig også det første skirennet i hele verdenfor  vinner, ble arrangert i Fjelkenbakken i 1896. Men i denne første tiden «låma» kvinnene bare, det vil si at de sto ned hoppbakken utenom hoppet. Selv med de små hopplegdene det var tale om i de dagene, kan en lett skjønne at kvinnene gjorde best i å «låme» når en ser hvilke klær de hadde på seg når de gikk på ski, slik som vi ser på kunstmaleren Gustav Wentzel (1859-1928) i et maleri av skirenn i Fjelkenbakken.


== Kilder ==
Borgen, Per Otto. 2006.  Asker og Bærum leksikon, side 38 om Asker Skiklubb. Drammen: Forlaget for by- og bygdehistorie. ISBN 82-91649-10-3
Kulturminneåret 2009 i Asker, kulturminnekalender utarbeide av folk fra Asker og Bærum Historielag, Asker Turlag og Asker velforbund, med støtte fra Asker museum og Asker kommune.
Olavsspenning

Olavsspenning eller olavsspennil er en vidjespenning knyttet eller bundet på en spesiell måte, slik at den skal være lett å åpne. Ordet er i dag helst brukt om olavsspenninger av smijern som kan henge i norske kirker; her har de ofte vært brukt til å feste klokketauet i, eller som dørringer. 
Olavsspenningae i smijern har oftest en diameter omkring 15 cm og har form som en vidjespenning. De har ikke ornamentikk eller andre særtrekk som gjør at en kan tidfeste dem, men det er sannsynlig at slike Olavsspenninger kan gå tilbake til middelalderen. Navnet kan knyttes til helgenkongen, Hellig-Olav. 
Slike Olavsspenninger i smijern er kjent fra blant annet

Dolstad kirke
Sel kirke
Våler kirke


== Kilder ==
Kulturhistorisk leksikon for nordisk middelalder Rosenkilde og Bagger 1956-1978
Bjørn Grimsby: «Spiser middelalderbeslag i Dolstad kirke» i Årbok for Helgeland 1977
Chaeturini

Chaeturini (nålehaler) er en tribus med sju slekter og 25 arter av fugler som hører hjemme i seilerfamilien, som er delt i de to underfamiliene Cypseloidinae (med to basale slekter) og Apodinae (med tre tribus og 17 slekter). Chaeturini blir av og til gitt status som underfamilie (Chaeturinae).
Artene karakteriseres av en strømlinjeformet kropp med svært lange og smale vinger. Artene har svært korte og ubrukelige lemmer, som kun er egnet til å holde seg fast med. Fjærdrakten er typisk kamuflasjefarget. Seilere tilhører gruppen med verdens beste flygere, og mange av artene kan holde seg på vingene i måneder i strekk. De både eter, sover og parer seg i luften, og lander kun for å legge egg. Maten består av flygende insekter, som fuglene fanger i flukt, ofte kloss ved vannflaten eller like over andre typer våtmarksområder. Vann er derfor et betydningsfullt element for artene.


== Slekter ==
Listen med slekter følger HBW Alive. Norske navn på artene er i henhold til NOF, men navn i parentes er nødvendigvis ikke offisielle.

Apodidae, seilerfamilien
Apodinae (virkelige seilere)
Chaeturini, (nålehaler)
Mearnsia (2 arter)
Hvitvingeseiler, Mearnsia picina
Papuaseiler, Mearnsia novaeguineae
Zoonavena (3 arter)
Madagaskarseiler, Zoonavena grandidieri
Saotoméseiler, Zoonavena thomensis
Hinduseiler, Zoonavena sylvatica
Telecanthura (2 arter)
Baobabseiler, Telacanthura ussheri
Jungelseiler, Telacanthura melanopygia
Rhaphidura (2 arter)
Sølvgumpseiler. Rhaphidura leucopygialis
Hvitbukseiler. Rhaphidura sabini
Neafrapus (2 arter)
Stumpseiler, Neafrapus cassini
Flaggermusseiler,Neafrapus boehmi
Chaetura (10 arter)
Røykseiler, Chaetura fumosa
Kolibriseiler, Chaetura spinicaudus
Antillseiler, Chaetura martinica
Grågumpseiler, Chaetura cinereiventris
Selvasseiler, Chaetura egregia
Brunseiler, Chaetura vauxi
Skorsteinsseiler, Chaetura pelagica
Guyanaseiler, Chaetura chapmani
Askeseiler, Chaetura meridionalis
Korthaleseiler, Chaetura brachyura
Hirundapus (4 arter)
Pigghaleseiler, Hirundapus caudacutus
Sølvryggseiler, Hirundapus cochinchinensis
Brunryggseiler, Hirundapus giganteus
Glansseiler, Hirundapus celebensis


== Litteratur ==
Josep del Hoyo and Nigel J. Collar et al. HBW and BirdLife International Illustrated Checklist of the Birds of the World. Lynx Edicions, 2014, ISBN 978-84-96553-94-1
Josep del Hoyo, Andrew Elliott, Jordi Sargatal. Handbook of the Birds of the World - Volume 5, publisert 1999. Lynx Edicions. ISBN 978-84-87334-25-2


== Referanser ==


== Eksterne lenker ==
Chaeturini – detaljert informasjon på Wikispecies
Ebo-evangeliaret

Ebo-evangeliaret er et evangeliar frenstilt på oppdrag av erkebiskop Ebo av Reims (778-851). Det er et karolingisk billedhåndskrift av betydelig kunstnerisk verdi. Evangeliaret oppbevares på bybiblioteket (Bibliothèque Municipale) i den nordfranske by Épernay under signaturen Ms. 1. Det åpner med et lovdikt til oppdragsgiveren, erkebiskop Ebo.
Evangeliaret ble til rundt år 825 enten i Reims eller av kunstnere som forsamlet seg for oppgaven i benediktiner-klosteret Hautvillers ved Épernay. Der ble til samme tid dessuten Utrecht-psalteret laget. Dette mener man å kunne fastslå ettersom portrettene av de nytestamentariske evangelister i Ebo-evangeliaret er særdeles like dem i Utrecht-psalteret. Begge hører til mesterverkene fra den karolingiske renessanses bokkunst. De utgjør hovedverkene fra den såkalte Reims-skolen.
Innen 835 gav Ebo evangeliaret til klosteret Hautvillers.


== Illuminasjoner fra Ebo-evangeliaret ==

		
		


== Eksterne lenker ==
(en) Ebo Gospels – kategori av bilder, video eller lyd på Commons
Eintrag im Catalogue collectif de France (Catalogue général des manuscrits des bibliothèques publiques de France. Départements — Tome XXIV. Épernay,  Nr. 1)
Side fra bybiblioteket i Epernay
Abbildungen aus Épernay Ms.1 i databanken Enluminures
Poul Høybye

Poul Høybye (født 10. juni 1903 i Fåborg, død 28. mai 1986) var en dansk lingvist, filolog og leksikograf. 
Han studerte fransk og tysk ved Universitetet i København. Fra 1928 underviste han i fremmedspråk ved Niels Brock Handelsskole og ved Handelshøyskolen i København, der han til slutt ble utnevnt til professor i 1961. I 1944 tok han doktorgraden med temaet L'accord en français contemporain. Essai de grammaire descriptive (over 300 sider, senere utgitt som bok).
Høybye var en av grunnleggerne av Lingvistkredsen.Han oversatte Hans Christian Andersen til fransk.
Sammen med Valeriu Munteanu og Emma Kjærulf laget han den første dansk-rumenske ordboken.


=== Verk ===
De franske verber, Forlaget Systime, 1977
Nøgle til italienske verber
Dansk-Fransk ordbog (cu Andreas Blinkenberg), København, 1937
Andersen et la Frabce. Med Dansk resumé. With a Summary in English, Editura Munksgaard, 1960
Arabisk kompendium, 1968
Schlüssel zur arabischen Sprache: besonders für Romanisten, editura Francke, Bern, 1971
Engelsk-Dansk Ordbog, Copenhaga, Berlingske Forlag, 1964
Dansk-rumænsk ordbog, (sammen med Valeriu Munteanu și Emma Kjærulf, Editura Științifică și Enciclopedică, 1984
Dansk-italiensk ordbog, (sammen med Johanne Mengel), Berlingske forlag, 1959
Italiensk-dansk ordbog, (sammen med Johanne Mengel), Berlingske forlag, 1956
Levende ord fra døde sprog. Ordbok, 1953


== Referanser ==


== Litteratur ==
Dansk biografisk leksikon
Fotlandsvågen

Fotlandsvågen er ei vik i Osterfjorden, nordvest på Osterøya i Osterøy kommune i Hordaland. Den er rundt to kilometer lang og har innløp mellom  Bernes i nord og Kvernaneset i sør. Innerst i Fotlandsvågen ligger tettstedet Fotlandsvåg.I Fotlandsvågen foregikk det isskjæring frem til andre verdenskrig, da det var blitt igangsatt produksjon av kunstig is ved Bergens kjøleanlegg A/S fra desember 1932.


== Referanser ==
Braisering

Braisering (riksmål) eller bresering (riksmål og bokmål), av fransk braiser, innebærer at man koker råvaren med bare litt væske, som også kan være for eksempel vin eller olje, under lokk. Dette gjør at væsken blir igjen i karet og at smakene konsentreres i den lille mengden væske som finnes. Dette er altså en kombinasjonsmetode av tørr og fuktig varme.
Kjøtt braiserer man også for at det skal bli mørere ettersom bindevev — spesielt kollagen — brytes ned effektivt.


== Eksterne lenker ==
(en) Braising – kategori av bilder, video eller lyd på Commons
Petter Heggstad

Petter Heggstad (født 22. oktober 1891, død 30. september 1967) var gårdbruker på Heggstad i Inderøy kommune og ordfører i Sandvollan kommune fra 1926 til 1928. Han representerte Bondepartiet , og var også NS-oppnevnt ordfører 1942–45 Han var sønnesønn av Peter Hægstad som var ordfører i Inderøy 1876–85.Heggstad gikk på Sund folkehøgskole 1908–09, og på Mære landbruksskole 1910-11. Han var den første formannen i Sandvollan bondelag da dette ble stiftet i 1921, og kona Ingebjørg var den første lederen av Sandvollan bondekvinnelag i 1935. Han var skolestyreformann 1932–37. Han var aktiv i rettssaken som bønder i Inderøy/Sandvollan førte om seterrettigheter i Verranfjellene i 1931 og 1936, og satt etter rettsseieren i det første fjellstyret for Verran.Heggstad var kjent for å være glad i å reise, og gjennomførte sykkelferier i store deler av Sør-Norge. Han traff sin kone Ingebjørg Bringa fra Telemark på en slik reise. Han eide også en av de første personbilene på Sandvollan, og fikk i 1920 tillatelse fra herredsstyret til å bruke den på kommunale veier.På samme måte som andre ordførere sendte han i 1941 en rapport til Innenriksdepartementet om hvordan aprildagene i 1940 hadde forløpt. Disse rapportene ble offentliggjort i april 2020.Under landssvikoppgjøret i 1946 ble Heggstad dømt til 8 måneders fengsel og 17 500 kr i bot.


== Referanser ==
Forvelling

Forvelling er å behandle matvarer med et lett oppkok. Det kalles også å blanchere eller blansjere. Koketiden kan variere, men vanligvis bare inntil noen få minutter. Varene blir ikke ferdigkokte, men blir noe endret i tekstur eller sammensetning.
Framgangsmåten er å senke matvarene i kokende vann mellom 98-100˚Celcius og koke det inntil hensikten er oppnådd. Deretter kjøles det raskt ned i iskaldt vann. Det kan gjøres for å fjerne uønskede innholdsstoffer eller drepe mikroorganismer. Det bidrar dessuten til å klarne kraft av bein. Det kan også være en forberedelse av ingrediensene i forbindelse med tidlig tilberedning. Matvarene kan da varmes opp igjen like før servering.Noen steder er det vanlig å forvelle ris og så tørke den igjen i stedet for å polere den. Forvellingen skjer blant annet under sterkt trykk som presser smak og vitaminer i selve riskjernen. Resultatet blir en ris som er mindre klebrig og som inneholder flere vitaminer, særlig thiamin. Denne risen kan bli kalt parboiled, etter det engelske ordet for forvelling.


== Referanser ==
Den mystiske fremmede

Den mystiske fremmede (dansk: Den mystiske Fremmede) er en stum dansk skrekkfilm fra 1914 regissert av Holger-Madsen. Manuset ble skrevet av Richard Jäger. Norske Alf Blütecher ses i rollen som Den fremmede.


== Handling ==
Dette er en variant av Faust-legenden. En medisinerstudent, som ønsker rikdom og berømmelse, inngår en pakt med Djevelen.


== Medvirkende ==
Ebba Thomsen - Komtesse Ida
Olaf Fønss - Walter Fahrich, student
Alf Blütecher - Den fremmede, Mefisto
Dagmar Kofoed
Peter Jørgensen
Ebba Lorentzen
Franz Skondrup
Fru Jacobsen
Charles Willumsen
Oluf Billesborg
Henny Lauritzen
Ingeborg Jensen
Ellen Ferslev
Birger von Cotta-Schønberg
F. Clausen
Holger Syndergaard
Philip Bech
Ingeborg Bruhn Bertelsen
Frederik Jacobsen
Johannes Ring
Lily Frederiksen


== Merknad ==
Filmen er bevart og kan beskues - med nederlandske mellomtitler - på DFIs filmdatabase


== Kilder ==
Den mystiske Fremmede i DFIs filmdatabase


== Eksterne lenker ==
(en) Den mystiske fremmede på Internet Movie Database 

(sv) Den mystiske fremmede i Svensk Filmdatabas 
(da) Den mystiske fremmede i Danmark Nationale Filminstitut
Charlie Maddock

Charlie Maddock (født 15. november 1995) er en britisk taekwondoutøver.Maddock deltok under VM i taekwondo 2015, hvor hun ble slått ut i kvartfinalen av kinesiske Wu Jingyu.Hun representerte landet sitt under Europalekene 2015 i Baku, der hun tok gull i 49-kilosklassen.


== Referanser ==


== Eksterne lenker ==
(en) Charlie Maddock – Storbritannias olympiske komité 
(en) Charlie Maddock – Taekwondo Data
Aykhan Taghizade

Aykhan Taghizade (født 20. januar 1996) er en aserbajdsjansk taekwondoutøver. Han tok gull i Europalekene 2015 i -68 kg.


== Eksterne lenker ==
(en) Aykhan Taghizade – Taekwondo Data
Vedran Golec

Vedran Golec (født 30. juni 1989) er en kroatisk taekwondoutøver.Golec tok sølv under EM i taekwondo 2014 og representerte landet sitt under Europalekene 2015 i Baku, der han tok bronse.


== Referanser ==


== Eksterne lenker ==
(en) Vedran Golec – Taekwondo Data
Iva Radoš

Iva Radoš (født 7. november 1995) er en kroatisk taekwondoutøver.Golec tok gull under EM i taekwondo 2014 i 73-kilosklassen, og fulgte opp med bronsemedalje i samme klasse under VM i taekwondo 2015.
Hun representerte landet sitt under Europalekene 2015 i Baku, der hun tok bronsemedaljen i +67-kilosklassen, og forsvarte gullmedaljen sin under EM i taekwondo 2016.


== Referanser ==


== Eksterne lenker ==
(en) Iva Radoš – Taekwondo Data
Norgesmesterskapet i styrkeløft

Norgesmesterskapet i styrkeløft blir arrangert hvert år. Det ble første gang arrangert i 1965 i regi av Norges Kroppsbyggerforbund. 
Siden 1974 har det blitt arrangert i regi av Norges Styrkeløftforbund. 
I vanlig styrkeløft brukes det utstyr som belte, støttedrakt og knebind, som gjør at man kan løfte tyngre vekter. 
Fra og med 2016 er det et eget NM i utstyrsfritt, der man ikke kan bruke noe av dette utstyret.


== Vinnere NM utstyr, menn ==


=== 1965–1973 ===
I perioden 1965–1973 ble NM arrangert i regi av Norges Kroppsbyggerforbund.


=== 1974–1994 ===
Norges Styrkeløftforbund overtok arrangementet i 1974.


=== 1995–2010 ===


=== 2011– ===


== Vinnere NM utstyrsfritt, menn ==


== Vinnere NM utstyr, kvinner ==


=== 1978–1991 ===


=== 1992–2010 ===


=== 2011–2020 ===


=== 2021– ===


== Vinnere NM utstyrsfritt, kvinner ==


=== 2016–2020 ===


=== 2021– ===


== Se også ==
Kongepokalvinnere i styrkeløft
Medaljeoversikt fra styrkeløftmesterskap


== Kilder ==
Norges Styrkeløftforbund: Protokoller
NM Herrer
NM Damer
Olga Ivanova

Olga Erikovna Ivanova (russisk: Ольга Эриковна Иванова; født 23. mars 1993) er en russisk taekwondoutøver som konkurrerer i tungvektsklassen.
Hun har deltatt i verdensmesterskapet i taekwondo tre ganger, med gull fra VM i taekwondo 2013 som beste resultat.
Ivanova har også tre medaljer fra europamesterskapet i taekwondo, hvor sølvmedaljen fra EM i taekwondo 2014 er hennes beste resultat.
Hun representerte landet sitt under Europalekene 2015 og endte opp med en bronsemedalje fra lekene.


== Eksterne lenker ==
Offisielt nettsted 
(en) Olga Ivanova – Olympedia 
(en) Olga Ivanova – Taekwondo Data
Green Party (Irland)

Green Party (irsk: Comhaontas Glas) ble grunnlagt 1981 som Ecology Party of Ireland (Irlands økologiske parti). Partiet ble dannet av en grupper personer og som resultat av en politisk bevegelses utvikling gjennom 1970- og 1980-årene. Green Party står for miljøvennlig («grønn») politikk.


== Resultater ved parlamentsvalgene ==


== Referanser ==


== Eksterne lenker ==
Offizielle Website
Young Greens – Offizielle Website